සිම්බාබ්වේ පිලට පනවා තිබූ ටෙස්ට් තහනම ඉවත් කරමින් ලබන වසරේදී බංග්ලාදේශය සමඟ පැවැත්වීමට නියමිත ටෙස්ට් තරග මාලාවකින් නැවත ටෙස්ට් පිටියට සේන්දු වනු ඇතැයි අනැවැකියක් පළ කරමින් සිම්බාබ්වේ ක්‍රිකට් සංගමයේ සභාපති පීටර් චින්ගෝකා ප්‍රකාශ කළේ ය.2003 වසරේ සිම්බාබ්වේ හී ඇතිවූ දේශපාලනික අර්බුද මධ්‍යයේ එරට ක්‍රිකට් පිල දැඩි පසුබෑමකට ලක්වීමේ හේතුවෙන් එම වසරේදීම සිම්බාබ්වේ හී ටෙස්ට් තත්ත්වය තහනම් කිරීමට ජගත් ක්‍රිකට් කවුන්සිලය පියවර ගත්තේ ය.නමුත් ඕවර 50 සහ 20 සීමිත ඕවර ක්‍රිකට් තරග පිටියේ රැඳී සිටීමට සිම්බාබ්වේ පිලට අවසර ලැබී තිබිණි.සිම්බාබ්වේ පිලේ වත්මන් දස්කම් අනුව ඔවුනට යළි ටෙස්ට් පිටියට පිවිසීමේ අවස්ථාව උදාවී ඇත්දැයි සොයා බැලීමට ජගත් ක්‍රිකට් කවුන්සිලයේ සභාපති ඩේවිඩ් මෝගන් සහ ප්‍රධාන විධායක හරූන් ලෝගාට් ඇතුළු පිරිස සිම්බාබ්වේ සංචාරයක නිරතව සිටිති.